Endnu en House of Cards trailer viser presset præsident Claire Underwood

House of Cards sæson 6 nærmer sig – vel at mærke uden Kevin Spacey, som blev fyret efter anklager om sexchikane. Robin Wright har taget over – både som hovedperson og præsident i USA. Og det lader til, at hun får en ganske hård start, hvor både tidligere venner og gamle og nye fjender rotter sig sammen imod hendes præsidentembede. Men som Claire siger: Vi må hver især forsvare vores skæbne. Og det gør hun så med syleskarpe albuer og ufine metoder.

Samme hold står bag

Med Melissa James Gibson og Frank Pugliese forsætter serien med de samme showrunners i sjette sæson, der også er executive producere sammen med Robin Wright, David Fincher, Joshua Donen, Dana Brunettu, Eric Roth, Michael Dobbs og Andrew Davies.
House of Cards er produceret af Donen/Dincher/Roth og Trigger Street Productions, Inc i samarbejde med Media Rights Capital for Netflix.

Masser af awards

House of Cards har modtaget 6 Golden Globe nomineringer og vundet to priser. Den historiske serie har modtaget 11 Screen Actors Guild nomineringer og vundet to; En AFI pris; fire Writers Guild Award nomineringer, med én sejr; to BAFTA nomineringer; fire Producers Guild Award nomineringer; to Directors Guild Award nomineringer; og en Peabody pris sammen med andre udmærkelser.

House of Cards sæson 6 har premiere på Netflix d. 2. november.

Endnu en House of Cards trailer viser presset præsident Claire Underwood